КъБР-м и Iэтащхьэм къохъуэхъу
Урысейм ДзюдомкIэ и федерацэм и Iэтащхьэ Анисимов Василийрэ ДзюдомкIэ дунейпсо федерацэм и унафэщI Ротенберг Аркадийрэ Къэбэрдей-Балъкъэр Республикэм и Iэтащхьэ Къанокъуэ Арсен гуапэу къехъуэхъуащ КъБР-м и спортсмен, УФ-м дзюдомкIэ и командэ къыхэхам хэт, урысей, дунейпсо зэхьэзэхуэхэм щытекIуа икIи къыщыхэжаныкIа, Пекин олимпиадэм хэта Джэданэ Алим къихьа ехъулIэныгъэ гъуэзэджэхэм папщIэ.
Республикэм и Iэтащхьэм и деж къагъэхьа тхыгъэм ахэр абы къыщехъуэхъуа къудейкъым дзюдомкIэ Америкэм и зэхьэзэхуэ зэIухам ди спортсменым зи чэзу дыщэ медалыр къызэрыщихьамкIэ, атIэ икIи фIыщIэ къыщыхуащIащ дзюдом щIыналъэм зыщегъэужьыным хэлъхьэныгъэ ин зэрыхуищIым папщIэ, апхуэдэу къыщагъэлъэгъуащ узыншагъэ быдэ иIэну, щIалэм текIуэныгъэ инхэр дяпэкIи къихьыну зэрагуапэр.
Гъэунэ Светланэ.
